12/07/2011 | Administración LocalMunicipal
Boiro
Anuncio resolucións Alcaldía organización municipal 2011-2015

CELEBRADAS as Eleccións Locais que tiveron lugar o pasado día 22 de maio de 2011 e constituída a nova Corporación, de acordo coa lexislación vixente e co Regulamento Orgánico municipal, resulta necesario proceder ó establecemento da nova organización municipal, en particular, á constitución da Xunta de Goberno Local, en exercizo da potestade de autoorganización que o artigo 4.1. a) da Lei 7/1985, do 2 abril, Reguladora das bases do réxime local, na nova redacción dada pola Lei 11/1999, do 21 de abril, e pola Lei 57/2003, de 16 de decembro, recoñece a esta entidade. CONSIDERANDO que de conformidade co disposto polos artigos 20.1. b) e 23 da citada Lei, en concordancia coas previsións da lexislación autonómica de réxime local contidas no art.65 da lei 5/97, do 22 de xullo, de Réxime local de Galicia e 41.3, 43.2 e 52 do Regulamento de Organización, funcionamento e réxime xurídico das entidades locais aprobado por Real decreto 2568/86, do 28 de novembro, neste municipio é obrigatoria a constitución da Xunta de Goberno Local por ter unha poboación de direito superior a 5.000 habitantes. No uso das atribucións que me confire a citada lexislación PRIMEIRO: Constitui-la Xunta de Goberno Local, órgano colexiado municipal de carácter resolutorio, que quedará integrada polos seguintes membros: Presidente: D. Juan José Dieste Ortigueira (PP) Vocais: D. Angel Rigoberto Belghouch Fueyo (PP) Da. Sirley Zakour Isola (PP) D. Petru Lucian Gainza Jervis (PP) Da. Nancy Coromoto Del Bao Baena (PP) Da. María José Lorenzo Ouviña (PP) SEGUNDO: As sesións da Xunta de Goberno Local realizaránse na sala de Sesións desta Casa Consistorial con carácter semanal, os martes ás 13.30 horas. TERCEIRO: Facultar ó señor alcalde-presidente para altera-las sesións da Xunta de Goberno Local que coincidan con Semana Santa e Nadal, como consecuencia dos periodos vacacionais, cando elo non menoscabe a xestión dos asuntos municipais, así como para pospoñer ou avanza-la realización das sesións ordinarias da citada Xunta, dentro da mesma semana da súa realización, cando o día fixado sexa festivo. CUARTO: A Xunta de Goberno Local, da que a competencia básica é prestar asistencia e asesoramento a esta Alcaldía no exercicio das suas atribucións, terá por delegación da Alcaldía, as competencias seguintes: Concesión de licencias de apertura de establecementos comerciais, industriais, mercantís ou de calquera outra índole. Concesión de licencias de obras en xeral, demolicións e declaracións de ruína. Aproba-la oferta pública de emprego público de acordo co orzamento e o cadro de persoal aprobados polo Pleno, aproba-las bases das probas de selección de persoal e para os concursos de provisión de postos de traballo e distribui-las retribucións complementarias que non sexan fixas e periodicas así como o recoñecemento de antigüidade do persoal municipal. As aprobacións de instrumentos de planeamento de desenvolvemento do planeamento xeral non expresamente atribuídas ó Pleno, así como a dos instrumentos de xestión urbanística e dos proxectos de urbanización. As contratacións e concesións de toda clase cando o seu importe non supere o 10% dos recursos ordinarios do orzamento nin, en calquera caso 6.010.121,04 euros, incluídas as de carácter plurianual cando a súa duración non sexa superior a catro anos, sempre que o importe acumulado en tódalas súas anualidades non supere nin a porcentaxe, referida ós recursos ordinarios do orzamento do primeiro ejercicio, nin a contía sinalada. A probación dos proxectos de obras e de servicios cando sexa competente para a súa contratación ou concesión e estén previstos no orzamento, así como aprobación dos pregos de condicións técnicas facultativas e económico-administrativas, resolución das reclamacións ou recursos interpostos contra eles e a aprobación definitiva. Igualmente conocerá da aprobación da recepción das obras municipais. A adquisición de bens e direitos cando o seu valor non supere o 10% dos recursos ordinarios do orzamento nin os 3.005.060,52 euros, así como a enaxenación do patrimonio que non supere a porcentaxe nin a contía indicados nos seguintes supostos: As de bens inmobles, sempre que esté prevista no Orzamento. As de bens mobles, salvo os declarados de valor histórico ou artístico e que a súa enaxenación non se atope prevista no Orzamento. Disposición e autorización de gastos; a aprobación de certificacións de obras e facturas Devolución de fianzas. A concesión de tódalas subvencións que teñan nos orzamentos municipais consignación específica ou nominativa ou, si a consignación é global, sempre que non superen a cantiade de 18.000,00 euros. A aprobación dos padróns impositivos, matrículas e demais liquidacións derivadas da aplicación das Ordenanzas Fiscais que sexan competencia desta Alcaldía de acordo coa lexislación vixente. A resolución dos recursos ou reclamacións dos actos derivados da aprobación dos Padróns Impositivos e demais liquidacións debidamente aprobadas, a aprobación das compensacións tributarias que procedan; a resolución dos pedimentos de fraccionamentos ou aprazamentos de débedas ou de devolución de ingresos indebidos así como calquera outro relacionado cos tributos e taxas municipais. A aprobación dos expedientes de modificación de dereitos e obrigas de ejercicios pechados e/ou a modificación dos saldos iniciais de obrigas e dereitos procedentes a agrupación de pechados. QUINTO: As atribucións delegadas teránse que exercer pola Xunta de Goberno Local nos termos e dentro dos límites desta delegación, non sendo subsceptibles de ser delegadas en ningún outro órgano. No texto dos acordos adoptados pola Xunta de Goberno Local en virtude desta delegación, terase que facer constar esta circunstancia mediante a inclusión, na parte expositiva, do texto seguinte: “Considerando que a adopción deste acordo é competencia desta Xunta de Goberno Local en virtude das delegacións efectuadas polo alcalde deste concello, mediante Decreto de data 17 de xuño de 2011.” Os acordos que se adopten por delegación entenderanse dictados por esta Alcaldía como titular da competencia orixinaria, a quen se terá que manter informado do exercicio da delegación, e serán inmediantamente executivos e presuntamente lexítimos. SEXTO: Comunicar esta resolución a tódolos/as concelleiros/as afectados/as e ós xefes dos diferentes servicios municipais, para o seu coñecemento e efectos. SÉPTIMO: Publicar esta resolución no Boletín Oficial da Provincia, en cumprimento do disposto no artjgo 44.2 do Real Decreto 2568/1986, do 28 de novembro, polo cal se aproba o Regulamento de Organización, funcionamento e réxime xurídico das entidades locais. OCTAVO: Dar conta ó Pleno desta resolución na sesión extraordinaria que se convoque para dar cumprimento ó previsto no artigo 38 do Regulamento de Organización, funcionamento e réxime xurídico das entidades locais. O que resolvo e asino, ante min, o secretario da Corporación, en Boiro a 17 de xuño de 2011. O alcalde. Ante min, o secretario. Asdo. Juan José Dieste Ortigueira. Asdo. Juan Manuel Salguero del Valle. Unha vez celebradas as Eleccións Locaisque tiveron lugar o pasado día 22 de maio de 2011, e constituída a nova Corporación con data 11 de xuño de 2011, resulta necesario proceder ó establecemento da nova organización municipal, en particular polo que se refire á designación dos tenentes de alcalde. CONSIDERANDO que de conformidade co disposto polos artígos 21 e 23.3 da Lei 7/1985, do 2 de abril, Reguladora das Bases do réxime local, na nova redacción dada pola Lei 11/1999, do 21 de abril, e pola Lei 57/2003, de 16 de decembro, en concordancia coas previsións da lexislación autonómica de réxime local contidas nos arts.62 e seguintes da Lei 5/97, do 22 de xullo do Réxime local de Galicia, e cos artígos 47 e 48 do Regulamento de Organización, funcionamento e réxime xurídico das entidades locais aprobado por Real Decreto 2568/86, do 28 de novembro, a designación dos tenentes de alcalde é competencia desta Alcaldía, que deberá proceder ó seu nomeamento, mediante Decreto de entre os membros da Xunta de Goberno Local. CONSIDERANDO que esta Alcaldía, no uso das competencias que lle outorga a lexislación vixente, con data 21 de xuño de 2007 procedeu á designación dos membros da Xunta de Goberno Local. No uso das atribucións que lle confire a legislación anteriormente mencionada, PRIMEIRO:- Nomear tenentes de alcalde deste Concello, con efectos do día de hoxe, ós concelleiros membros da Comisión de Goberno que a continuación se relacionan: Primeiro tenente de alcalde: Sr. D. Angel Rigoberto Belghouch Fueyo (PP) Segundo tenente de alcalde: Sra. Da. Helena María Teixeira Barcala (PP) Terceiro tenente de alcalde: Sr. D. Petru Lucian Gainza Jervis (PP) Cuarto tenente de alcalde: Sra. Da. María José Lorenzo Ouviña (PP) SEGUNDO: Establecer que en caso de ausencia, vacante ou enfermidade desta Alcaldía, as atribucións e competencias que me recoñece a lexislación vixente e, en especial, a ordenación de pagos e a autorización de talóns bancarios, serán realizadas polos tenentes de alcalde, de conformidade coa orde seguinte: Primeiro tenente de alcalde: Sr. D. Angel Rigoberto Belghouch Fueyo (PP) Segundo tenente de alcalde: Sra. Da. Helena María Teixeira Barcala (PP) Terceiro tenente de alcalde: Sr. D. Petru Lucian Gainza Jervis (PP) Cuarto tenente de alcalde: Sra. Da. María José Lorenzo Ouviña (PP) TERCEIRO:- A estos efectos, cando esta Alcaldía teña que ausentarse do termo municipal, establecerá mediante decreto, a duración da súa ausencia, designando ó tenente de alcalde que teña que asumi-las suas competencias. De non conferirse esta designación de forma expresa, esta Alcaldía será sustituída polo primeiro tenente de alcalde e, no seu defecto, por calquera dos outros tenentes de alcalde establecidos en segundo lugar que se atopen presentes, que deberán dar conta delo ó resto da Corporación, sin que durante o mesmo día poida actuar como alcalde accidentel máis dun deles. CUARTO:- Comunicar este Decreto ós tenentes de alcalde afectados, facéndolles constar que terán que manter informada a esta Alcaldía do exercicio das súas atribucións como alcalde accidental, non podendo no citado exercicio, nin modifica-las delegacións xa efectuadas por esta Alcaldía con anterioridade, nin outorgar outras novas. QUINTO:- Publica-la presente resolución no Boletín Oficial da Provincia. SEXTO: Dar conta ó Pleno do Concello desta resolución na sesión extraordinaria que se convoque en cumprimento do previsto no artígo 38 do Regulamento de Organización, funcionamento e réxime xurídico das entidades locais. O que resolvo e asino, ante min, o secretario da Corporación, en Boiro a 17 de xuño de 2011. O alcalde. Ante min, o secretario. Asdo. Juan José Dieste Ortigueira. Asdo. Juan Manuel Salguero del Valle. CELEBRADAS as eleccións locais que tiveron lugar o pasado día 22 de maio de 2011, constituído o novo Concello con data 11 de xuño de 2011 e co obxecto de dotar dunha maior celeridade e eficacia á actuación municipal, esta Alcaldía, no uso das facultades que lle confiren os artigos 21.3 e 23.4 da Lei 7/1985, do 2 de abril, Reguladora das Bases do réxime local, na nova redacción dada pola Lei 11/1999, do 21 de abril, e pola Lei 57/2003, de 16 de decembro, art.61.3 da Lei 5/97, do 22 de xullo de réxime local de Galicia e demais lexislación concordante, considera necesario proceder ó establecemento dun réxime de delegacións de competencias a favor de diferentes concelleiros. CONSIDERANDO que de conformidade coa legislación á que se fixo referencia anteriormente, esta Alcaldía pode delegar o exercicio das suas atribucións sempre e cando non se atopen dentro dos supostos previstos polo artigo 21.3 da Lei Reguladora das bases de réxime local, na súa redacción actual, polo artigo 13 da Lei 30/1992, do 26 de novembro, do Réxime xurídico das administracións públicaas e do procedemento administrativo común, na nova redacción dada pola Lei 4/1999, do 13 de xaneiro e 61.3 da Lei 5/97, do 2 de xullo, de Réxime local de Galicia, nos que se regulan as competencias que non poden ser obxecto de delegación. No uso das atribucións que legalmente teño conferidas Primeiro: Conferi-las seguintes DELEGACIÓNS ESPECIAIS a favor dos Sres/as concelleiros/as que se indican, para a dirección e xestión das áreas de goberno municipal que a continuación se relacionan: 1.-POLÍCIA LOCAL E PROTECCIÓN CIVIL: D. Hernan Augusto Alcay Sanguineti 2. OBRAS PÚBLICAS E VÍAS, URBANISMO, ECONOMÍA E FACENDA: D. Angel Rigoberto Belghouch Fueyo.3. PERSOAL, CULTURA, PATRIMONIO E COMERCIO: Da. Sirley Zakour Isola.4. DEPORTES E XUVENTUDE, FESTEXOS, PESCA E MARISQUEO: D. Petru Lucian Gainza Jervis.5.-SERVICIOS SOCIAIS, MULLER E 3ª IDADE: Da. Helga Kallou Larrull.6.-ENSINO, SANIDADE E CONSUMO: Da. María José Lorenzo Ouviña.7.-MEDIO RURAL, AGRICULTURA E MONTES: D. Zaur Chachero Otmane.8.-TURISMO, PARTICIPACIÓN CIDADÁ, RELACIÓNS VECIÑAIS, RELACIÓNS PÚBLICAS E INSTITUCIONAIS: Da. Cornelia Ces Miranda.9.-PRAIAS, MEDIO AMBIENTE E SERVIZOS (alumeados, augas, sumidoiros e cemiterios). D. Javier Marcos Jonathan Ezequiel Jonama Bañuelos. Segundo: As delegacións que se outorgan comprenderán exclusivamente a dirección interna e a xestión dos servicios correspondentes sen inclui-la facultade de resolver mediante actos administrativos que afecten a terceiros, que será exercida polo órgano municipal a quen corresponda a competencia, quedando, polo tanto, suxeitas ó réxime xeral previsto no Regulamento de Organización, funcionamento e réxime xurídico das entidades locais aprobado por Real Decreto 2568/86, do 28 de novembro, ó non contemplarse o seu alcance no Regulamento Orgánico da Corporación. En todo caso quedan excluídas as atribucións indelegables expresamente reservadas á Alcaldía no art.21.3 da Lei 7/85, do 2 de abril e no artigo 61.3 da Lei 5/97, do 22 de xullo. Terceiro: Delegar de forma indistinta en tódolos concelleiros deste concello as competencias que a esta Alcaldía lle outorga o artigo 51.1 do Código civil, na nova redacción dada pola Lei 35/1994, do 23 de decembro, para autoriza-los matrimonios civís que se celebren neste termo municipal. Esta delegación faculta a tódolos concelleiros para autorizar matrimonios civís, sin que nunha mesma cerimonia poida intervir máis dun deles. Cuarto: As atribucións delegadas deberánse exercer nos termos e dentro dos límites desta delegación, non sendo susceptibles de ser delegadas polos seus titulares a outro órgano ou concelleiro. Quinto: De conformidade co disposto polo artigo 44 do Regulamento de Organización, funcionamento e réxime xurídico das entidades locais, aprobado por Real Decreto 2568/1986, do 28 de novembro, estas delegacións terán efecto dende o día seguinte á data de notificación deste Decreto ós concelleiros afectados, e serán de carácter indefinido, sin prexuizo da potestade de avocación desta Alcaldía. No caso de ausencia, vacante, enfermidade ou calquera outro impedimento dos concelleiros delegados, esta Alcaldía asumirá, directa e automáticamente, as competencias delegadas, como titular da competencia orixinaria, entendéndose a estos efectos ejxrcitada a potestade de avocación en base á presente resolución, sin necesidade dunha nova resolución expresa neste senso. Sexto: Notificar esta resolución ós concelleiros afectados, entendéndose aceptada a competencia delegada de forma tácita, si dentro do prazo das 24 horas seguintes non se manifesta nada en contra ou se fai uso da delegación. Séptimo: Dar conta ó Pleno desta resolución na primeira sesión que teña lugar, e publicar o seu texto no Boletín Oficial da Provincia, en cumprimento do disposto polo artigo 44.2 do texto legal antes citado. O que resolvo e asino, ante min, o secretario da Corporación, en Boiro a 9 de xullo de 2007. O alcalde-presidente Ante min, o secretario. Asdo. Juan José Dieste Ortigueira Asdo. Juan Manuel Salguero del Valle. VISTAS as necesidades de persoal eventual desta Alcaldía para ocupar os postos de traballo de confianza e de asesoramento especial de Secretaría Particular e arquitecto. VISTO o informe emitido polo Sr. Secretario Xeral da Corporación en relación ás prazas vacantes, reservadas a persoal eventual, existentes na Plantilla de Persoal desta Corporación e o informe da Intervención Municipal respecto da existencia de consignación orzamentaria suficiente para facer fronte á asignación que comporta este nomeamento, e de conformidade co establecido no artigo 12 da Lei 7/2007, de 12 de abril, do Estatuto Básico do Empregado Público; 104 da Lei 7/1985, de 2 de abril, Reguladora das Bases do Réxime Local e 176 do Real Decreto-Lexislativo 781/1986, de 18 de abril, polo cal apróbase o Texto Refundido das disposicións legais vixentes en materia de réxime local. PRIMEIRO. Nomear a Jorge Rene William David Capellino Azahares, con DNI Nº XXXXXXXXX como persoal eventual, para ocupar o posto de traballo de confianza e asesoramento especial de SECRETARÍA PARTICULAR DA ALCALDÍA, cunha retribución bruta anual de 21.838,65 euros e réxime de dedicación exclusiva, por considerar que a persoa que se nomea é a adecuada por o desempeño do devandito traballo e cumpre cos requisitos e titulación esixidos. SEGUNDO:-Nomear a D. J. LUCIA INES FELIPE JAVIER CEBALLOS FACAL, co DNI nº XXXXXXXXX como persoal eventual, para ocupar o posto de traballo de confianza e asesoramento especial de ARQUITECTO ADSCRITO ó DEPARTAMENTO DE URBANISMO, cunha retribución bruta anual de 20.525,97 euros e réxime de dedicación parcial e compatibilidade coa profesión privada no ámbito da Lei 53/84, de 26 de decembro, por considerar que a persoa que se nomea é a adecuada por o desempeño do devandito traballo e cumpre cos requisitos e titulación esixidos. TERCEIRO:-Os nomeados poderán ser cesados ou separados libremente pola Alcaldía en calquera momento do mandato da actual Corporación. En calquera caso, este persoal eventual cesará automaticamente cando teña lugar o cese ou expire o mandato da autoridade á que presten a súa función de confianza ou asesoramento. CUARTO:- Notificar este nomeamento ó interesado para que no prazo de tres días tome posesión do seu cargo. QUINTO:- Facer público este nomeamento no BOP, con especificación do posto, réxime de retribucións e dedicación. SEXTO:- Dar conta ó Pleno da Corporación na primeira sesión que realice, cumprindo así co disposto nos artigos 38 e 42 do Real Decreto 2568/86, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. O que resolvo a asino, ante mín, o secretario da Corporación, en Boiro, a 13 de xuño de 2011. O alcalde-presidente Ante mín, o secretario. Asdo. Juan José Dieste Ortigueira Asdo. Juan Manuel Salguero del Valle Boiro, 1 de xullo de 2011. O alcalde-presidente